ZAPISNIK
23. sjednice Vijeća Mjesnog odbora Horvati, održane 28. travnja 2023. u sjedištu Vijeća Mjesnog odbora Horvati, Horvaćanski trg 2, Horvati, s početkom u 20,00 sati.

NAZOČNI: 
Članovi Vijeća: Dubravko Herceg, Siniša Babić, Vjekoslav Palijaš, Martin Širanović i Stjepan Mavračić
Gosti: predsjednik DVD Horvati
Stručni referent: Stjepan Tomislav Križanić

Predsjednik Vijeća Vjekoslav Palijaš pozdravlja nazočne otvara sjednicu, utvrđuje da su na sjednici prisutni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 22. sjednice. U raspravi sudjeluju svi članovi.
Predsjednik zatvara raspravu i daje na glasanje zapisnik sa 22. sjednice Vijeća Mjesnog odbora Horvati.
Jednoglasno (5 „za“), prihvaćen je zapisnik sa 22. sjednice.
Predsjednik otvara raspravu o dnevnome redu. Predlaže da se prvo raspravi o problematici vezanoj zu korištenje doma za potrebe DVD Horvati koji u svibnju dobivaju opremu u vrijednosti od cca 72.000 eura te im treba prostor u koji bi je mogli smjestiti. Rasprava će se voditi pod točkom pitanja i prijedlozi a nakon nje nastaviti će se po točkama. Članovi svoja pitanja mogu postaviti na kraju sjednice. 
Jednoglasno (5 „za“) prihvaća se gore navedena izmjena.
 Nakon rasprave predsjednik Vijeća daje na glasanje dnevni red. 
Jednoglasno (5 „za“) je usvojen dnevni red.
DNEVNI RED
1. Izvješće s sastanka na temu dječjeg vrtića i sportske dvorane,
2. Zahtjevi za korištenje prostora MO Horvati – donošenje zaključka,
3. Pitanja i prijedlozi

[bookmark: _GoBack]
PROBLEM PROSTORA ZA VATROGASNU OPREMU DVD HORVATI

	Vjekoslav Palijaš otvara raspravu po pitanju uz korištenje prostora DVD Horvati i njihove potrebe za smještaj nove opreme u iznosu od cca 72.000 eura. Dao je riječ predsjedniku DVD Horvati.
	Predsjednik DVD Horvati upoznao je članove Vijeća sa problematikom vezanom uz novu vatrogasnu opremu koju DVD Horvati dobiva u svibnju. Mjesta u prostoru skladišta DVD više nema, oprema bi trebala biti u blizini vozila jer se radi o interventnoj opremi potrebnoj za rad vatrogasaca na intervenciji predsjednik moli za pomoć oko skladištenja gore navedene opreme. 
Kroz raspravu u kojoj su sudjelovali svi članovi Vijeća Mjesnog odbora Horvati i predsjednik DVD Horvati dogovorilo se je da će se kroz nekoliko idućih dana dogovoriti sastanak u prostoru MO na kojem će biti prisutni predstavnici nogometnog kluba te će se na licu mjesta pokušati naći zadovoljavajuće rješenje na kojem bi se nova vatrogasna oprema mogla smjestiti. Vjekoslav Palijaš, obzirom da su se svi složili oko navedenog prijedloga i dogovora zatvara raspravu na temu smještaja nove vatrogasne opreme.

Ad. 1. – Izvješće s sastanka na temu dječjeg vrtića i sportske dvorane

Vjekoslav Palijaš otvorio je prvu točku dnevnoga reda, dao je informacije koje je dobio na radnom sastanku u prostoru Poglavarstva Grada Zagreba s dogradonačelnikom i predstavnicima gradskih ureda koji vode realizaciju projekata sportske dvorane i dječjeg vrtića u naselju Horvati.Dao je informaciju da bi radovi mogli početi za nekih devet mjeseci ako bude sve uredu s papirologijom. Zapisnik s sastanka dostaviti će se čim ga u područnom uredu Brezovica dobiju. Otvorio je raspravu u kojoj su sudjelovali svi članovi vijeća.  
Vjekoslav Palijaš, obzirom da se više nitko nije javio za riječ zatvara raspravu. 

Ad.2 - Zahtjevi za korištenje prostora MO Horvati

Vjekoslav Palijaš otvara drugu točku dnevnoga reda vezanu uz korištenje prostora od strane Julie Korovljević i Ivana Ilića. Prostor traže za održavanje obiteljske proslave u prvom vikendu mjeseca svibnja. Otvorio je raspravu u kojoj su sudjelovali svi članovi vijeća.
Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak.
Jednoglasno (5 „za“), su usvojeni zaključci 
Z A K LJ U Č A K 
o jednokratnom korištenju prostora mjesne samouprave Horvati

1. Juliji Korovljević, Hercegi 10, 10436 Rakov potok, odobrava se jednokratno korištenje MO Horvati, dana 6. svibnja 2023. od 07:00 do 17:00 sati. 
2. Prostor iz točke 1. ovog zaključka, koristit će Julia Korovljević, Hercegi 10, 10436 Rakov potok, uz plaćanje naknade. 
3. Julia Korovljević, Hercegi 10, 10436 Rakov potok, obvezuje se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Z A K LJ U Č A K 
o jednokratnom korištenju prostora mjesne samouprave Horvati

1. Ivanu Iliću, Dolovska ulica 34, 10000 Zagreb, odobrava se jednokratno korištenje MO Horvati, dana 7. svibnja 2023. od 12:00 do 17:00 sati. 
2. Prostor iz točke 1. ovog zaključka, koristit će Ivan Ilić, Dolovska ulica 34, 10000 Zagreb, uz plaćanje naknade. 
3. Ivan Ilić, Dolovska ulica 34, 10000 Zagreb, obvezuje se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad. 3. - Pitanja i prijedlozi

Vjekoslav Palijaš otvara treću točku dnevnoga reda i otvara raspravu. Izvješćuje da su se počeli raditi Prevendari sliv A i B zajedno. 
Dubravko Herceg uključio se je u raspravu oko zacjevljenja Prevendara. Naveo je trenutnu problematiku i zatražio je da se nakon zacjevljenja asfaltira dio zacjevljenje ceste. Potrebno je osigurati sredstva za asfaltiranje Prevendara po dijelovima koji će biti zacjevljeni.
Vjekoslav Palijaš dao je informaciju vezanu uz košnju trave, Zrinjevac treba sklopiti ugovor s kooperantima i tada bi krenula košnja, prvo će se kositi ceste po kojima prometuje gradski javni prijevoz a nakon njih sve druge. Govorio je o problemu ne čišćenja graba na području MO Horvati, za sada očišćene su Mokrice, Kozjanka i Slemenska ulica. Zatražio je odgovor kada će se očistiti grabe na ostalim ulicama.
Članovi vijeća raspravljali su o obnovi usporivača prometa i centralnom grijanju u prostoru MO Horvati, zatražili su odgovor što je po tim pitanjima napravljeno. Isto tako spomenuti su problemi s rasvjetom u prostoru MO i ulaznim vratima, u više navrata pisanim putem tražen je popravak rasvjete, elektrike i vrata na prostoru MO Horvati, do danas ništa nije napravljeno po tom pitanju.  
Siniša Babić upozorio je na problem mosta na Mokricama i potoka koji bi se u šumi trebao prekopati zbog bolje protočnosti, na taj način više se ne bi voda izlijevala na prometnicu.
Stjepan Mavračić zatražio je da Gradska četvrt zatraži od MO Pavučnjak (Samobor) da se u Ulici Dražena Derdića sanira propust na grabi koji stvara problem oko poplavljivanja ceste. Na cesti se skuplja mulj.
Vjekoslav Palijaš dao je informaciju vezanu uz kbr. 19 Horvati gdje treba očistiti grabu iz koje se izlijeva voda na privatnu parcelu i poplavljuje gospodarsku zgradu.
Dubravko Herceg postavio je pitanje vezano uz granje drveća koje sa jedne privatne parcele idu na drugu.
Vjekoslav Palijaš, obzirom da više nije bilo pitanja, zahvaljuje se članovima na sudjelovanju i zatvara sjednicu.
Sjednica je trajala do 21,35 sati



KLASA: 024-08/23-003/900
URBROJ: 251-13-11-8/004-23-2
Horvati, 28. travnja 2023.



Zapisničar
Stjepan Tomislav Križanić

